Abstrakt 2023

**Incidence af Lyme neuroborreliose**

Incidence af Lyme neuroborreliose (LNB) i Danmark er 3/100,000 indbyggere. Neuroborreliose udvikles 2- 6 uger efter skovflåtbid og kan give symptomer i form af radikulitis, kranienerveparese samt upecifikke symptomer i form af hovedpine, kognitive forandringer og træthed. Sikker diagnosis af LNB kræver neurologiske symptomer forenelige med neuroborreliose, lymfocytær pleocytose i spinalvæsken og intrathekal B.burgdorferi specifik IgG og/eller IgM antistofsyntese. Vi beskriver en case report angående en 27 årig mand, der var set i Neurologisk ambulatorium pga. hovedpine, parestesier og træthed, hvor CSF har påvist positiv intrathecal Borrelia antistofindeks. MR skanning af cerebrum viste WM læsioner periventrikulært og juxtacortikalt, som kunne også rejser mistanke om en demyeliniserende lidelse.

Patienten blev behandlet med antibiotika og har fået remission af det fleste symptomer bortset vedvarende residual symptomer som nedsat energi niveau og træthed. Vi har søgt litteraturen mht MR forandringer i LNB mht. at undersøge om man kan nedsætte behandlingsforsinkelse.

**CLINICAL FRAILTY SCALE OG OVERVEJELSER TROMBEKTOMI HOS ÆLDRE PATIENTER**

Befolkning aldres og incidensen af stroke er stigende på verdensplan, da en af risikofaktorerne for stroke er alder. På nuværende tidspunkt er vi nået så langt, hvad teknologi, medicin og forskning angår, at vi har mulighed for at behandle mange, også ældre patienter med symptomer på akut stroke.

Det er vigtigt, af samfundsøkonomiske og etiske årsager, at behandlingen (med trombolyse og trombektomi) tilbydes til de patienter, der får gavn af behandlingen.

Vi vil ved hjælp af spørgeskemaer gerne belyse nuværende procedure ved vurdering af behandlingsmuligheder hos en patient med strorkarsokklusion.

Herunder drøfte brugen af mRS til beskrivelse af pre-morbid funktionsniveau hos en akut stroke patient, og undersøgelse, om der er evidens for, at Clinical Frailty score er et bedre værktøj til det formål.

Vil vil også gerne beskrive betydning af ASPECTS i trombektomivurdering.

Slutteligt vil vi diskutere, hvordan vi bedst muligt i akut situation vurderer, om ældre patienter (alder over 80 år) bør tilbydes trombektomi.

Abstrakt 2024

**Langtids EEG monitoring på OUH**

Langtids EEG monitoring (LTM) er et vigtigt diagnostisk værktøj for patienter med epileptiske eller andre typer anfald. Undersøgelsen er brugt for at skelne mellem epileptiske og ikke epileptiske anfald, for at klassificere epileptiske anfald og for at forberede for epilepsikirurgi. Diagnostisk anvendelighed er vigtig når patienter får lavet en LTM, da undersøgelsen er dyr og ressourcekrævende. Tidligere undersøgelser har vist meget forskellige diagnostisk anvendelighed (19-75%) og der er stor heterogenitet i undersøgelser med forskellige inklusionskriterier og definition af diagnostisk anvendelighed.

Undersøgelsens formål var at vurdere diagnostisk anvendelighed af LTM lavet på OUH. Vi undersøgte alle LTM undersøgelser lavet fra 1.1.2022-25.7.2023. Undersøgelsen var vurderet brugbar, hvis patienter fik et vanlig anfald under undersøgelsen med eller uden EEG korrelat. Ud af 116 LTM var 69 (59%) vurderet brugbare. Der var ingen forskel i diagnostisk brugbarhed efter køn, aldersgrupper, henvisningssted eller hvis patienter fik anti-seizure medicin (ASM). Vores resultater er sammenlignelige med undersøgelser fra andre steder som har lignende definitioner. Der findes ikke information som kan forudsige sandsynligheden for at undersøgelsen bliver brugbar. VI havde ikke information om henvisningsdiagnose eller hvis undersøgelsen ændrede diagnose.

**PML hos kvinde uden tidligere neurologisk sygdom**

Progressiv multifokal leukoencefalopati(PML), er en sjælden men ofte fatal manifestation af demyelinisering i CNS drevet af JC-virus. Den optræder hos immunsvækkede patienter, men historisk er der to grupper med en overhyppighed, patienter med HIV samt MS patienter i immunmodulerende behandling med tysabri. Der findes ingen kendt behandling, andet end forsøg på at genoprette kroppens eget immunforsvar evt ved at seponere en behandling. Men idet PML er sjælden og symptomerne er heterogene, er det en svær diagnose at stille.

I denne opgave præsenteres en case med en patient, som ikke er tidligere kendt i neurologisk regi, men med kendt mb. Waldenstrøm og på baggrund heraf immunsupprimeret, som indlægges på mistanke om akut stroke. MRC fund samt uddybning af anamnese med dysfagi og tiltagende kognitive udfordringer rejser dog mistanke om PML, alternativt Bing-Neel syndrom. Diagnosen PML bekræftes ved påvisning af JC virus i cerebrospainalvæske samt det videre kliniske forløb med tiltagende neurologiske symptomer. På baggrund af litteratur, gennemgås de diagnostiske kriterier for PML samt karakteristika for PML patienter, ud fra et perspektiv om at fremme tidlig diagnosticering og forsøg på genopretning af immunforsvaret.